Augustine Okejepha

Augustine Okejepha ni mchezaji wa soka kutoka nchini Nigeria, anayecheza kama kiungo mkabaji. Alizaliwa tarehe 13 Aprili mwaka 2004. Kabla ya kujiunga na Simba S.C. mnamo Julai 2024, alichezea klabu ya Rivers United ya Nigeria, na alifanya vizuri sana katika Ligi Kuu ya Nigeria (NPFL) ambapo alitajwa kuwa Mchezaji Bora wa Msimu wa 2023/24https://dailypost.ng/2024/08/05/transfer-tanzanian-club-simba-sc-unveil-okejepha/.

Okejepha alianza kucheza soka la kulipwa akiwa na klabu ya Kano Pillars, na baadaye akaenda Warri Wolves kabla ya kuhamia Rivers United. Katika msimu wa 2023/24, alionyesha uwezo mkubwa katika nafasi yake ya kiungo mkabaji, akiiwezesha timu yake kufanikiwa katika mechi mbalimbali za ligi na michuano ya CAF Confederation Cup(https://www.365scores.com/football/player/augustine-okejepha-145950),.

Uwezo wake wa kuvunja mashambulizi ya wapinzani na kuzuia mipira ya hatari ulimfanya kuwa mchezaji anayevutia vilabu vingi. Simba S.C. walimchagua kutokana na uwezo wake wa kujihami na kuchangia mashambulizi, na wanatarajia ataimarisha safu yao ya ulinzi na kuleta nguvu mpya katika timu hiyo(https://int.soccerway.com/players/augustine-okejepha/893051/).

Okejepha pia amekuwa akiibuka mchezaji bora katika mechi nyingi, na alipata tuzo za Mchezaji wa Mwezi mara mbili katika msimu wa 2023/2024(https://www.transfermarkt.com/augustine-okejepha/leistungsdaten/spieler/893051).. 

Tanbihi

Jamii: Waliozaliwa 2004
Jamii: Vilabu vya mpira Tanzania
Jamii: Dar es Salaam